kardosdrur/scandi-wiki huggingface dataset:
Gérard Janvion

Gérard Janvion (født 21. august 1953 på Martinique) er en tidligere fransk fodboldspiller, der spillede som forsvarer. Han var på klubplan tilknyttet AS Saint-Étienne, Paris SG og AS Béziers, og spillede desuden 40 kampe for det franske landshold. Han var med på det franske hold ved både VM i 1978 og VM i 1982.

Titler 

Ligue 1
 1974, 1975, 1976 og 1981 med AS Saint-Étienne

Coupe de France
 1974, 1975 og 1977 med AS Saint-Étienne

Referencer 

Fodboldspillere fra Frankrig
Fodboldspillere fra AS Saint-Étienne
Fodboldspillere fra Paris Saint-Germain
Fodboldspillere fra AS Béziers
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Marc Berdoll

Marc Berdoll (født 6. april 1953 i Trélazé, Frankrig) er en tidligere fransk fodboldspiller, der spillede som angriber. Han var på klubplan tilknyttet Angers SCO, FC Saarbrücken, Olympique Marseille, Amiens SC og US Orléans, og spillede desuden 16 kampe for det franske landshold. Han var med på det franske hold ved VM i 1978 i Argentina.

Referencer

Eksterne henvisninger 
 

Fodboldspillere fra Frankrig
Fodboldspillere fra Angers OSC
Fodboldspillere fra 1. FC Saarbrücken
Fodboldspillere fra Olympique Marseille
Fodboldspillere fra Amiens SC
Fodboldspillere fra US Orléans
Deltagere ved verdensmesterskabet i fodbold 1978
Celîlê Celîl

Celîlê Celîl (født 1936) er en kurdisk historiker, forfatter og kurdolog. Han blev født i Jerevan og studerede historie ved Jerevan Statsuniversitet og det Orientalske Akademi i Leningrad. Hans afsluttende afhandling omhandlede de kurdiske opstande i det 19. århundrede. Han færdiggjorde sin PhD i 1963 og arbejdede ved det Videnskabelige Akademi fra 1963 til 1993, hvor han var leder af den kurdologisk afdeling. Han samlede sammen med sin bror, Ordîxanê Celîl, jesidisk religiøs poesi og kurdiske legender. Efter Sovjetunionens kollaps flyttede han til Østrig og underviste på Wien Universitet, hvor han stadig arbejder.

Eksterne henvisninger 
 Interview med Celîlê Celîl , KurdishMedia, juli 2003.
 Interview med Celîlê Celîl 

Personer fra Kurdistan
Dødning (band)

Dødning er et sludge/stoner metal-band fra København, Danmark.

Gruppen har bl.a. spillet på Aalborg Metal Festival i 2010. Gruppen blev nomineret til "Talentprisen" ved Danish Metal Awards i 2009, for deres selvbetitlede debut-EP Dødning. Senere samme år udkom debutalbummet For Wolves And Vultures.

Diskografi 
 2009 Dødning (EP)
 2009 For Wolves And Vultures

Referencer

Eksterne henvisninger 
 Dødning  på Discogs

Musikgrupper fra Danmark
Seksnationersmesterskabet

Seksnationersmesterskabet, kendt som Rugby Union Six Nations Championship af sponsorhensyn, er en årlig international turnering i rugby union mellem England, Frankrig, Irland, Italien, Skotland og Wales. Den hed Femnationersmesterskabet mellem 1910 og 1999. Før det (fra 1883) var det en turnering for landsholdene fra de britiske øer. I 2000 kom Italien med. 

Alle hold spiller mod hinanden én gang hvert år, med hjemmebane hvertandet år. Man får to point for sejr, et point for uafgjort og nul point for et tab. Hvis man vinder alle fem kampe i en turnering kaldes det grand slam. Hvis et af holdene fra de britiske øer vinder over de tre andre, vinder det Trippelkronen. Vinderen af kampen mellem England og Skotland vinder også Calcutta Cup, mens vinderen af kampen mellem England og Irland får Millenniumtrofæet.

Irland vandt turneringen i 2009. Dette var Irlands første sejr siden 1985 og deres første grand slam siden 1948.

Arenaer 
Seksnationersturneringen bliver spillet på følgende arenaer:
England: Twickenham, London
Frankrig: Stade de France, Saint-Denis (nær Paris)
Irland: Lansdowne Road, Dublin
Italien: Stadio Flaminio, Roma
Skotland: Murrayfield, Edinburgh
Wales: Millennium Stadium, Cardiff

Vindere

Noter 

Rugby
Etableret i 1883
Faktaposen

Faktaposen var en hip hop-gruppe fra Danmark. Den bestod af de fiktive personer Alko-Holger, Bo-Dega og DJ Preben-Jæger, med de virkelige personer Kenneth K, Scan og DJ Static bag. Gruppen udgav tre albums og et par singler. Gruppens mest populære hits var nummeret "Ah Yeah". Nummeret blev udgivet på opsamlingsalbummet Dansk Rap 1988-2003 af pladeselskabet Edel-Mega Records i 2003.

Singler 
 "Hvem" (1997)
 "Ah Yeah"

Referencer

Yderligere henvisninger 
 Discogs om Faktaposen
 'Faktaposen - Ah Yeah' på YouTube.com 
 'Faktaposen - Ah Yeah' på SoundCloud.com 

Musikgrupper fra Danmark
Sinusstøv

Sinusstøv er et musikalsk projekt mellem sangerinden og musikeren Hannah Schneider og de elektroniske musikere og producere Søren Friis Dam og Claus Pedersen. Trioen har siden 2009 bedrevet sangskrivning pr. langdistance og således sat deres musik sammen via Skype mellem Aarhus og København. Sinusstøvs musik kan bedst beskrives som en blanding af electronica og pop. Sinusstøv lægger vægt på, at musikken har et unikt udtryk. De få akustiske elementer, som anvendes i musikken, smeltes sammen med de elektroniske beats og digitale støj-lyde til et intensivt og facetteret lydbillede.

Eksterne henvisninger 

Musikgrupper fra Danmark
Musikgrupper fra 2009
Ultimate Kaos

Ultimate Kaos var et pop-boyband fra Storbritannien.

Diskografi 
 Kaos (1994)
 The kaos theory (1998)

Musikgrupper fra Storbritannien
Matthias Jacob Schleiden

Matthias Jacob Schleiden (født 5. april 1804 i Hamburg, død 23. juni 1881 i Frankfurt a.M.) var en tysk botaniker, fætter til Rudolf Schleiden.

Han studerede først jura, blev 1826 dr. jur. i Heidelberg og praktiserede som advokat i Hamburg. Siden 1833 studerede han botanik i Göttingen og Berlin, og 1839 blev han professor i botanik i Jena, hvor han virkede til 1863, da han for en kort tid kom til Dorpat. Siden 1866 levede han som privatmand.

Foruden ved enkelte mere populære skrifter (såsom Die Pflanze und ihr Leben 1847, 6. oplag 1864; Das Meer 1865, Die Rose 1873) samt ved udgivelsen af Zeitschrift für wissenschaftliche Botanik (1844—46), som han udgav sammen med Nägeli, er han især bleven berømt som en reformator i den botaniske videnskab ved den for sin tid fortrinlige og opildnende lærebog: Grundzüge der wissenschaftlichen Botanik (1842—43; 4. oplag 1861).

Schleiden forlangte nyt liv indgydt i den i gammeldags former indsovede botanik ved optagelse af en mere naturvidenskabelig metode; det var hans hensigt at gøre botanikken til en sammenhængende lærebygning og ikke lade den vedblive at være en samling af kun løst eller slet ikke forbundne fakta, som ingen havde overblik over.

Hans plan lykkedes; ved sin stærke fremhæven af udviklingshistorien gav han stødet til den nyere tids botanik, og han frembragte gennem dem, der arbejdede videre i hans fodspor, den moderne morfologi, der jo fik den største betydning for systematikken. Kravet om udviklingshistoriske studier indeholder i sig fordringen om embryologiske undersøgelser.

Her er det mærkværdigt at se, at Schleiden netop i kæren om blomsterplanternes kimdannelse kom til at begå en forunderlig fejl, som han ingenlunde var hurtig til at indrømme, idet han hævdede kimens oprindelse fra enden af støvrøret. Han byttede altså kønnene om. Også hans celleteori er højst aparte og viste sig snart ganske forfejlet. Her blev hans teorier senere grundig omstødte af Unger og især af Nägeli.

Også på det rent anatomiske område var Schleiden virksom: nævnes kan hans arbejde Beiträge zur Anatomie der Cacteen (1842, med 10 tavler). For farmakognosien har Schleiden haft den særegne betydning, at han udgav Handbuch der medizinisch-pharmazeutischen Botanik (2 dele, 1852 og 1857) og indførte mikroskopet som metodisk hjælpemiddel, væsentlig ved sit arbejde om sarsaparilleroden, der for sin tid var et udmærket studie, og som endnu i begyndelsen av 1900-tallet var langt fra at være forældet.

I øvrigt har Schleiden publiceret en stor mængde skrifter af forskelligartet indhold og under pseudonymet Ernst 2 samlinger Gedichte.

Kilder 

 

Botanikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Hamborg
Kimdannelse

Kimdannelse har flere betydninger:

Botanik 
 Dannelse af kim (frø) i planter

Fysik 
 Dannelse af krystalkim i forbindelse med krystallisation
Hilden & Diaz

Thyra Hilden (født 1972) og Pio Diaz (født 1974) er en dansk-argentinsk kunstnerduo, der har lavet en række installationer i offentligt rum.

Under overskriften City on Fire har de skabt symbolske afbrændinger af væsentlige institutioner fra den fælles kulturhistorie, som kommentar til civilisationers skrøbelighed såvel som brutalitet. De teknisk krævende afbrændinger realiseres som videoprojektioner på monumentale, værdiladede bygninger. Flg. fremhæves: ARoS Aarhus Kunstmuseum, Vor Frue Kirke, samt institutioner i Tyskland, Gdansk, Seoul og Ukraine. Afbrændingen af Colosseum i Rom september 2010 er kulminationen på det flerårige projekt.

Hvad der er mindre kendt for offentligheden, er kunstnernes arbejde med askebilleder og skulpturer af forskellige afstøbninger.

Hilden & Diaz arbejder også selvstændigt som kunstnere.

Thyra Hilden er uddannet fra Det Kongelige Danske Kunstakademi (afgang 2002) og har udstillet på MADC Costa Rica, Gustav Gimm CPH, Gallery Concole Paris, P.I.P. Pinyao China og Galleri Tom Christoffersen. Har leveret fotoserier til bogen Det synkrone af Tomas Thøfner, Borgens forlag, 2000, samt designet en lampe, som bl.a. har fået stor opmærksomhed i USA.

Pio Diaz er initiativtager og producent for New Exhibition Space Gothersgade 2003-2004 samt aktiviteter under Biennial of Contemporary Art in Sharjah Dubai, INDEX:2005 – The World´s Arena for Future Design and Innovation – design to improve life, og City Rumble på Overgaden Institute for Contemporary Art.

Ekstern henvisning 
 http://www.hildendiaz.dk 

Kunstnere fra Danmark
Duoer
Geoff Bradford

Geoffrey Reginald William "Geoff" Bradford (18. juli 1927 – 30. december 1994) var en engelsk fodboldspiller, der spillede hele sin aktive karriere, fra 1949 til 1964, som angriber hos Bristol Rovers i sin fødeby. Han spillede desuden en kamp for Englands landshold. Landskampen var en venskabskamp mod Danmark i København, som englænderne vandt 5-1, med Bradford som den ene målscorer.

Referencer 

Fodboldspillere fra England
Fodboldspillere fra Bristol Rovers F.C.
Personer fra Bristol
Folkedrabet på Herero- og Namaquafolkene

Folkedrabet på Herero- og Namaquafolkene bliver betragtet som det første folkedrab i det 20. århundrede. Det fandt sted fra 1904 til 1907 i Tysk Sydvestafrika (i dags Namibia), under kapløbet om Afrika.

Den 12. januar 1904 gjorde Herero-folket oprør mod det tyske kolonistyre. Oprøret blev ledet af Samuel Maharero. I August slog den tyske general Lothar von Trotha hereroerne i Slaget på Waterberg og drog dem ud i ørkenen i Omaheke, hvor de fleste døde af tørst. I oktober gjorde også Nama-folket oprør imod tyskerne, hvorfor de led en lignende skæbne.

Alt i alt døde mellem 24.000 og 100.000 hereroer sammen med 10.000 namaer. Folkemordet var kendetegnet ved død af sult og tørst ved at forhindre hereroerne i at vende tilbage fra Namibørkenen. Nogle kilder hævder også at den tyske kolonihær systematisk forgiftede ørkenens vandkilder.

I 1985 klassificerede en FN-kommision om beskyttelsen af menneskerettigheder i den såkaldte Whitaker Report efterspillet på hererooprøret som et forsøg på at udrydde herero- og namaquafolkene fra Sydvestafrika, og derfor som et af de tidligste forsøg på folkedrab i det 20. århundrede. Den tyske regering anerkende og undskyldte for begivenhederne i 2004.

Referencer 

Folkedrab
Schleiden (flertydig)

Schleiden er et tyskt efternavn, der henviser til blandt andre:

 Ludwig Schleiden (1802–1862) – tysk maler
 Matthias Jacob Schleiden (1804–1881) – tysk botaniker
 Rudolf Schleiden (1815–1895) – tysk embedsmand, diplomat og politiker
 Wilhelm Hübbe Schleiden (1846–1916) – tysk kolonialpolitiker og teosof

Se også 
 Johannes Sleidanus
Marie Key

Marie Key Kristiansen (født 7. oktober 1979 i København), bedre kendt som Marie Key, er en dansk pop-sangerinde og sangskriver. Marie Key brød igennem i 2005 i folk-pop bandet Marie Key Band i KarriereKanonen på P4, med sangene "Per" og "Kleptoman". Gruppens debutalbum Udtales ['kæj] udkom i 2006, og var produceret af Henrik Balling. Herfra blev singlen "Mormor" remixet af Pharfar i reggae-dubversionen "Mormor og Pharfar", der blev valgt til Ugens Uundgåelige.

Marie Key udsendte sit første soloalbum, I byen igen i 2011, hvorfra "Mere snak - mindre musik" blev et mindre radiohit. Marie Key fik sit kommercielle gennembrud med sit andet soloalbum, De her dage i 2012. Albummet blev valgt til årets danske album i Politiken og Berlingske. De her dage har modtaget dobbelt-platin, og har affødt hitsinglerne "Uopnåelig" og "Uden forsvar". Marie Key vandt i 2013 P3 Prisen ved P3 Guld, samt de medfølgende 100.000 kroner. Ved Danish Music Award 2013 vandt Marie Key seks ud af syv priser som hun var nomineret til, herunder Årets danske album og Årets danske sangskriver. De her dage var det tredje bedst sælgende album i 2013.

Den 29. december 2014 udkom singlen "Fatter det nu" som forløber til studiealbummet Tænker du vi danser, der udkom den 2. februar 2015.

Diskografi

Marie Key

Album

Singler 

Gæsteoptrædener

Marie Key Band 

 Udtales ['kæj] (2006)
 EP (2008)
 Hver sin vej (2008)

Kilder

Eksterne henvisninger 
 Officiel hjemmeside
 Om Marie Key  på wimp.dk

Sangere fra Danmark
Sangskrivere fra Danmark
Dansksprogede forfattere fra Danmark
Ian Dury

Ian Robins Dury (født 12. maj 1942, død 27. marts 2000) var en britisk rocksanger og sangskriver. Dury fik med gruppen Ian Dury & The Blockheads fra 1977 og nogle år frem succes med en stribe originale sange, fx Sex And Drugs And Rock And Roll (1977), der musikalsk trak på både jazz, reggae og punk. I midten af 1980'erne begyndte Dury, der fysisk var præget af et polioangreb som barn, også at virke som skuespiller, tv-vært mv.

Eksterne henvisninger 
 

Sangere fra Storbritannien
Hertug af Edinburgh

Hertug af Edinburgh er en britisk adelstitel, der først blev oprettet i 1726, og som refererer til den skotske hovedstad Edinburgh. Den nuværende indehaver af titlen siden 2023 er prins Edward, bror til kong Charles 3.

Historie
Titlen som hertug of Edinburgh blev først uddelt i 1726 til prins Frederick Lewis af Wales, tronfølger og ældste søn af kong George 2. Da Frederick Lewis døde i 1751 før sin far, gik titlen videre til hans søn prins George af Wales. Titlen blev lagt ind i Kronen da kong George 2. døde i 1760 og prins George blev kong George 3.

Den blev først uddelt igen et århundrede senere, da dronning Victoria i 1866 gav titlen til sin næstældste søn prins Alfred. Han døde i 1900 uden arvinger, og titlen var skrinlagt igen i et halvt århundrede.

Prins Philip, hertug af Edinburgh blev født som prins af Grækenland og Danmark, og han var oldebarn af dronning Victoria. Prins Philip blev gjort til hertug af Edinburgh, da han i 1947 giftede sig med den daværende tronfølger, prinsesse Elizabeth. I 1947-1952 var Elizabeth 2. kendt som Hertuginden af Edinburgh. Da prins Philip døde 9. april 2021, videregik titlen til hans ældste søn prins Charles. Da dronning Elizabeth døde 8. september 2022, blev Charles konge, hvilket fik alle hans adelstitler, inklusive hertug af Edinburgh, til at ophøre.

Ved prins Edwards bryllup til Sophie Rhys-Jones i 1999 blev det offentliggjort at han, som den yngste søn af prins Philip og dronning Elizabeth 2., ville blive gjort til hertug af Edinburgh, når titlen næste gang bliver ledig. Dette skete først i marts 2023, da kong Charles 3. uddelt titlen til prins Edward.

Hertuger af Edinburgh

Hertuger af første uddeling
 1726-1751 Prins Frederick Lewis af Wales (1707-1751), søn af kong George 2. af Storbritannien.
 1751-1760 Prins George af Wales (1738-1820), fra 1760 kong George 3. af Storbritannien.

Titlen ophørte med at eksistere, da titelindehaveren blev konge.

Hertuger af anden uddeling
 1866-1900 Prins Alfred af Storbritannien (1844-1900), fra 1893 hertug af Sachsen-Coburg og Gotha.

Titlen ophørte med at eksistere, da titelindehaveren døde uden arvinger.

Hertuger af tredje uddeling
 1947-2021 Prins Philip af Storbritannien (1921-2021), prinsgemal til Elizabeth 2. af Storbritannien.
 2021-2022 Prins Charles af Wales (født 1948), søn af dronning Elizabeth 2. af Storbritannien, fra 2022 kong Charles 3. af Storbritannien.

Titlen ophørte med at eksistere, da titelindehaveren blev konge.

Hertuger af fjerde uddeling
 2023- Prins Edward (født 1964), bror til kong Charles 3. af Storbritannien.

Eksterne henvisninger 
 Hertug af Edinburgh 

Edinburgh
Schleiden

Schleiden er en by i Kreis Euskirchen, i delstaten Nordrhein-Westfalen. Byen havde 12 892 indbyggere mod slutningen af 2012.

Kilder

Byer i Nordrhein-Westfalen
Bounty

Bounty har flere betydninger:

Skibe 
 HMAV Bounty − et engelsk krigsskib fra 1784
 Bounty (skib fra 1960) − en kopi bygget i 1960-61 ("Bounty II")
 Bounty (skib fra 1978) − en yderligere kopi ("Bounty III")

Kultur 
 Bounty (album) − et iamamiwhoami-album fra 2013
 The Bounty (film fra 1984) − en amerikansk film fra 1984
 The Bounty (film fra 2012) − en hongkongsk film fra 2012
 Bounty (band) − et dansk danseband dannet i 1991

Geografi 
 Bounty Bay − en bugt i det sydlige Stillehav
 Bounty Islands − en lille øgruppe i Stillehavet, som hører til New Zealand

Øvrigt 
 Bounty (chokolade) − en chokoladebar med kokosfyld
 Bounty (bilmærke) − et britisk bilmærke

Se også 
 Mytteri på Bounty (flertydig)
The Bounty (film fra 1984)

The Bounty er en amerikansk film fra 1984.

Filmen beskriver mytteriet på Bounty i 1789. Anthony Hopkins spiller kaptajnen William Bligh og Mel Gibson spiller mytteristen Fletcher Christian.

Det er en af flere film om det pågældende mytteri. De foregående film var bl.a. Mutiny on the Bounty – på dansk Mytteriet på Bounty – og er fra henholdsvis 1935 og 1962.

Eksterne henvisninger 
 

Amerikanske film fra 1984
Dramafilm fra USA
Ebeltoft-Dråby-Handrup Sogn

Ebeltoft-Dråby-Handrup Sogn blev dannet 1/1 2011 ved en sammenlægning af de tre sogne Ebeltoft, Dråby og Handrup. De 3 sogne lå indtil Kommunalreformen i 1970 i Mols Herred (Randers Amt).

Noter

Eksterne henvisninger 
 
 

Sogne i Syddjurs Kommune
Sogne i Århus Stift
Sogne i Mols Herred
Etableret i 2011
Jesse Pennington

Jesse Pennington (23. august 1883 – 5. september 1970) var en engelsk fodboldspiller, der spillede hele sin aktive karriere, fra 1903 til 1922, som venstre back hos West Bromwich Albion i sin fødeby. Han spillede desuden 25 kampe for Englands landshold. Hans landsholdsdebut faldt 18. marts 1907, og i en enkelt af kampene var han desuden englændernes anfører.

Titler 

Engelske Mesterskab
 1920 med West Bromwich'''

Referencer

Eksterne henvisninger 

Fodboldspillere fra England
Fodboldspillere fra West Bromwich Albion F.C.
Personer fra West Bromwich
René Billotte

René Billotte (født 1846 i Tarbes, død 1914 i Paris) var en fransk maler.

Billotte, som var elev af Fromentin, har især vundet navn ved sine landskaber – i trist gråvejrs-
og tågestemning – fra Paris' umiddelbare omegn. I Luxembourg-Samlingen i Paris ses La neige à la porte d’Asnières, i Berlins Nationalgaleri Månen står op over stenbruddet i St Denis. På den internationale kunstudstilling i København 1897 sås Månen står op over stenbruddene ved Soisy.

Malere fra Frankrig
Landskabsmalere
Wilf Mannion

Wilfred James "Wilf" Mannion (16. maj 1918 – 14. april 2000) var en engelsk fodboldspiller, der spillede som angriber. Han var på klubplan tilknyttet Middlesbrough, Hull og Cambridge, og spillede desuden 26 kampe (11 mål) for Englands landshold. Han var en del af den engelske trup til VM i 1950 i Brasilien.

En statue af Mannion er rejst foran Middlesbroughs stadion, Riverside Stadium.

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 1950
Fodboldspillere fra Middlesbrough F.C.
Fodboldspillere fra Hull City A.F.C.
Fodboldspillere fra Cambridge United F.C.
Personer fra Middlesbrough
Hvem kender hvem

Hvem kender hvem er et dansk quizprogram på TV 2 Charlie, hvor værten i hvert program får besøg af to kendt danskere, der påstår at de kender hinanden rigtig godt. De skal herefter quizze om, hvem af dem der kender den anden bedst. Vært i 1. og 2. sæson var Peter Kær og i 3. sæson Jarl Friis-Mikkelsen. Programmet produceres af Skandinavisk Filmkompagni/Monday Media (sæson 1) og Nordisk Film TV (sæson 2 og 3).

Kendtegæst

Sæson 1 (2010)

Sæson 2 (2011)

Indhold 
 Barndom
 Ungdom
 Voksenliv
 Fremtid

Noter 

Tv-quizzer
Tv-programmer fra TV 2 Danmark
Gameshows fra Danmark
Danske tv-serier fra 2010'erne
Birket Kirke

Birket Kirke ligger lidt syd for landsbyen Birket, ca. 14 km NØ for Nakskov (Region Sjælland). Indtil Kommunalreformen i 2007 lå den i Storstrøms Amt, og indtil Kommunalreformen i 1970 i Lollands Nørre Herred (Maribo Amt).

I sin oprindelse er kirken en langhuskirke opført af teglsten o.1350. Af denne kirke står kun koret med tresidet afslutning. I sengotisk tid o.1500 blev det oprindelige skib nedrevet og det nuværende skib opført. Ved kirken ses Danmarks ældste og bedst bevarede klokkestabel, der har træværk tilbage fra 1300-tallet. Den har dannet baggrund for en klokkestabel opført på Middelaldercentret ved Nykøbing Falster.

Den oprindelige kirke har været forberedt for indbygning af hvælv, men de nuværende hvælv er alle fra o.1500, da kirken blev kraftigt ombygget. I korpartiet afdækkedes i 1900 kalkmalerier fra o.1520, de blev restaureret af Kornerup i 1904. Altertavlen er et maleri fra o.1800, det tillægges J. G Wahl. Prædikestolen stammer fra sidste halvdel af 1700-tallet, den er sammensat af forskellige dele, bl.a. dele fra en prædikestol i renæssance fra begyndelsen af 1600-tallet. I skibets hvælv ses de fire evangelister fremstillet som vingede væsener, de stammer formodentlig fra nyere tid.

Kirkens døbefont er en gotlandsk kalkstensfont fra o.1200, på den ottekantede kumme ses fabeldyr.

Galleri

Eksterne henvisninger 

 Birket Kirke  på nordenskirker.dk
 Birket Kirke på KortTilKirken.dk
 Birket Kirke på danmarkskirker.natmus.dk (Danmarks Kirker, Nationalmuseet)

Referencer 

Kirker i Lolland Kommune
Kirker i Lolland-Falsters Stift
Kirker i Maribo Amt
Gotisk arkitektur i Danmark
Rudolf Schleiden

Rudolf Matthias Schleiden (født 22. juli 1815 i Holsten, død 25. februar 1895) var en tysk embedsmand, diplomat og politiker. Han var søn af Christian Schleiden og fætter til Matthias Jacob Schleiden.
 
Han blev 1845 kommitteret i det danske Generaltoldkammer, men sluttede sig marts 1848 straks til oprørsregeringen (ønskede og håbede dog Slesvigs deling) og brugtes i sendelser til Frankfurt og Berlin. Senere gjorde han tjeneste i regeringskontorerne og blev 1852 udelukket fra amnestien.

1853 blev han ministerresident i Washington for Bremen (1858 tillige for de andre Hansestæder) og virkede for Sundtoldens ophævelse. 1865 forflyttedes han til London, men gik af ved krigens udbrud 1866.

Han var 1867-73 medlem af den nordtyske (senere tyske) rigsdag, valgt i Altona, og hørte til det frikonservative rigsparti. 1886-94 udgav han meget interessante Erinnerungen eines Schleswig-Holsteiners (4 bind, 3.-4. omhandler årene 1848—50).

Kilder 

 

Embedsmænd fra Danmark
Diplomater fra Tyskland
Politikere fra Det Tyske Kejserrige
Tilhængere af slesvig-holstenismen
Selvbiografer fra Tyskland
Danskere i 1800-tallet
Tyskere i 1800-tallet
Schleicher

Schleicher er et tyskt efternavn, der henviser til blandt andre:

 August Schleicher
 Kurt von Schleicher